Baka Kata

Baka Kata je baba Paje i Praje Patka i Cakanog Caje, prvi put se pojavila u stripu Ala Taliafera. Glas su joj pozajmljivale Džun Foraj i Rusi Tejlor.

## Osnovne informacije

Baka Kata je žena Pere Patka, i majka Kvakoslava Patka (otac Paje Patka), Dafne Patak (majka Cakanog Caje) i Ejdera Patka (otac Praje Patka).

Bakina farma je glavno mesto gde njeni rođaci Patkovgrađani odmaraju za vikend, koju ona održava. Baka Kata je izvanredna kuvarica i obično dobija ogromne pohvale od onih koji su probali njenu hranu. Njen automobil je Električni Detriot. Ona je prikazana kao malo staromodna, koja ne priznaje noviju tehnologiju.

U evropskim stripovima (crtač Marko Rota), baka Kata je predstavljena kao starija sestra Baje MekPatka. Osim kao sestra, u nekim stripovima, predstavljena je i kao njegova dalja rođaka. Prema Karlu Barksu (ovo je iskoristio i Don Rosa), Baja je brat Katine snaje.

Baka Katini roditelji su imali kratko pojavljivanje u Katinim retrospektivama u *Kolekciji stripova Volta Diznija*. Na porodičnom stablu Paje Patka, Dona Rose, roditelji baka Kate su nazvani Klinton Liska i Gertruda Kreketaljka, dok je njen deda Kornelijus Liska, osnivač Patkovgrada. Ona takođe ima brata po imenu Kejsi Liska.

## Pojavljivanja u animaciji

### *Antologijske serije Volta Diznija*

Baka Kata se prvi put pojavila u *Antologijskim serijama Volta Diznija*, u epizodi "Ovo je tvoj život, Pajo", gde joj je glas pozajmila Džun Foraj. U epizodi je prikazan, kako je njoj bilo teško da odgaja zloćudnog Paju. Veoma je zanimljiva početna šala Katinog pojavljivanja, na račun njene starosti i toga što ne vidi dobro. Kada je trebalo da se zagrli sa svojim unukom, Pajom, promašila ga je, pa je on morao da juri za njom kako bi je zagrlio.

### *Mikijeva Božićna pesma*

Baka Kata je imala nepričajući kameo u crtanom filmu *Mikijeva Božićna pesma*. Gde je ona prikazana kako igra na Fezivigovoj zabavi u Skrudžovoj prošlosti.

### *Sport Šilja u fudbalskoj maniji*

Baka Kata se pojavila u crtanom filmu *Sport Šilja u fudbalskoj maniji*. Ovde ona čita novine u njenoj stolici za ljuljanje. To je njeno drugo i poslednje pojavljivanje u kojem je izgovorila tekst. Prvi put je bilo u crtanoj seriji *Antologijske serije Volta Diznija*.

### *Pačije priče*

U epizodi "Konjski njuh", *Pačijih priča*, Kata je imala kratko pojavljivanje među publikom na konjskim trkama.

## Pojavljivanja u stripovima

Baka Kata se prvi put pojavila u Pajinom stripu koji je nacrtao Al Taliafero. 1940. godine pojavila se na slici u Pajinoj kući, iza koje je on kasnije krio novac od provalnika. 1943. Kata je posetila Paju i sestriće, i od tada je postala jedan od stalnih članova pačije družine. Taliafero je za nju našao inspiraciju u svojoj tašti Doni M. Veton. Kasnije, kao što je pomenuto, baka Kata se često pojavljivala u Pajinim stripovima, gde ona živi na farmi zajedno sa svojim rođakom Gutom, koji predstavlja njenu desnu (lenju) ruku. U nekim starijim stripovima prikazano je kako Žak i Gus, miševi iz *Pepeljuge*, žive na bakinoj farmi.

## Diznijevi parkovi

Bakina farma je bila inspiracija za dečju životinjsku farmu u Svetu Volta Diznija. Ona se takođe pojavila na proslavi Pajinog pedesetog rođendana.

Kategorija:Miki i prijatelji
Kategorija:Likovi iz stripova
Kategorija:Pačije priče
Kategorija:Likovi iz serija
Kategorija:Mikijeva Božićna pesma
Kategorija:Patke
Kategorija:Patkovgrađani
Kategorija:Diznijevi likovi